Stramba kif jagħmluha t'esperti fuq it-tfal u ħadd minnhom ma' jista' jkollu u jrabbi l-ulied? Ma neħduhiex bi kbira li kien hemm qassisin ta' qalb tajba li ħassew il-messaġġ tal-Pastorali ta' l-Isqfijiet bħala iebsa wisq u nieqsa sew mis-simpatija lejn min ma jistax ikollu t-tfal. Jidher li r-ribeljoni liberali mhux qiegħda ssir biss fil-Partit Nazzjonalista, iżda fil-Knisja Maltija wkoll hekk kif l-Isqof Grech u sieħbu li qatt m'għamel xejn Mercieca jridu jżidu d-doża ta' l-estremiżmu u jbiddlu l-kwistjoni ta' l-IVF f'waħda politika u etika, meta f'għoxrin sena la l-Knisja u lanqas il-Gvern ma qatt tkellmu fuq l-IVF. Jekk din it-teknika hija waħda li trawwem l-abort kif qed isostnu ta' Kana u l-Isqof Grech, għaliex qatt ma tkellmu matul dan iż-żmien kollu? Mela għoxrin sena ilu ma kenitx ħażina u trawwem l-abort ukoll? Għaliex issa twebblu li jfottu l-aħħar ċans li għandhom koppji nfertili li jkollhom it-tfal? Possibli Gonzipn mhux jinduna li din il-kwistjoni aktar se tnaqqaslu l-voti jekk b'xi miraklu tiġi diskussa jekk jiftaħ il-parlament f'Ottubru? U Jeffrey Pulliċino Orlando fejn hu? Għax il-liġi ta' l-IVF kif ġiet proponuta żgur mhix waħda li ried hu. Biss biss tiddiskrimina kontra l- gays li hu tant xtaq li jagħtihom il-jedd li jiżżewġu. Din ta' l-IVF mhi xejn ħlief turija tal-qawwa tal-Konservattivi u l-Kattoliċi fi ħdan il-PN li ħatfu l-partit kompletament taħt idejhom u jixtiequ li jerġa jkollhom partit konfessjonali mwaħħal b'kordun mal-Knisja. Qed taraw kemm il-prinċipji ġodda ta' Gonzipn li suppost kellhom ikunu l-egħruq ġodda ma kienu xejn ħlief bżar fl-għajnejn biex min għalihom jikkonvinċu l-poplu li nbiddlu wara d-disfatta tad-divorzju. Imma issa kulħadd jaf li mhux talli Gonzipn ma nbidilx, iżda keċċa u rażżan lil-liberali u sar aktar konservattiv u konfessjonali.
Priests who did not read IVF letter find support – timesofmalta.com